stanford-oval/wikipedia huggingface dataset:
Norsunluurannikon myrkkyjäteskandaali 2006

Roska-auto Abidjanissa. Suuri osa myrkkyjätteestä vietiin avokaatopaikoille Abidjanin köyhille esikaupunkialueille.
Norsunluurannikon myrkkyjäteskandaali 2006 oli terveys- ja ympäristökatastrofi, joka tapahtui elokuussa 2006, kun singaporelaisen Trafigura Beheer BV -öljy- ja kuljetusyhtiön Probo Koala -aluksesta purettiin myrkyllistä öljyjätettä Abidjanin satamassa. Jätteen käsittelystä vastasi paikallinen yritys, Compagnie Tommy, joka kuljetti jätteen laittomasti kaatopaikoille ympäri Abidjania. Myrkkyjäte, joka sisälsi muun muassa suuria määriä rikkivetyä, aiheutti tuhansille ihmisille hengitysvaikeuksia, pahoinvointia ja ripulia. Virallisen arvion mukaan myrkyille altistumisen seurauksena 15 ihmistä kuoli, 69 loukkaantui ja 108 000 hakeutui hoitoon oireiden vuoksi.
Jäte oli syntynyt laivan tankeissa kuljetetun rikkipitoisen öljyn puhdistusprosessissa. Se sisälsi muun muassa merkaptaaneja ja fenoleja, ja sen haju oli niin paha ja voimakas, että Tunisiassa aloitettu puhdistusprosessi oli pakko tehdä loppuun merellä, kun viranomaiset kielsivät käsittelyn satamatyöntekijöiden alettua kärsiä hengitysvaikeuksista. Trafigura pyrki ensin hävittämään jätteen Amsterdamissa, ja ehti jo tehdä Amsterdam Port Services -yhtiön (APS) kanssa sopimuksen. Jätteen todellisen laadun huomattuaan APS korotti alkuperäistä hinta-arviotaan noin 37-kertaiseksi, koska sillä itsellään ei ollut kapasiteettia niin pahasti saastuneen aineksen käsittelyyn. Jäte pumpattiin takaisin Probo Koalaan. Alus jatkoi matkaansa Paldiskin kautta Afrikkaan, jossa jätteestä pyrittiin pääsemään eroon ensin Nigeriassa ennen kuin miehistölle annettiin ohjeet purjehtia Abidjaniin.
Trafigura kielsi aluksi olevansa vastuussa jätteen aiheuttamista ongelmista, mutta sopi helmikuussa 2007 maksavansa sata miljoonaa puntaa, jotta jäte saadaan siivottua Abidjanista. Compagnie Tommyn johtaja ja toinen työntekijä saivat lokakuussa 2008 vankeustuomiot tapauksen vuoksi. Seuraavana vuonna brittilehdistö sai käsiinsä todistusaineistoa, joka osoitti Trafiguran olleen tietoinen jätteen todellisista vaaroista ja pyrkineen peittelemään tapauksen seurauksia. Syyskuussa 2009 Trafigura suostui lopulta maksamaan tuhannen punnan korvaukset 30 000 sairastuneelle.
Nello Pagani

| Nello Pagani |
| --- | --- |

Henkilötiedot
Kansalaisuus:   Italia
Formula 1 -ura
Aktiivivuodet:  1950
Talli(t):  Maserati
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Sveitsin Grand Prix 1950
Viimeinen kilpailu:  Sveitsin Grand Prix 1950
Nello Pagani (11. lokakuuta 1911 Milano, Italia – 19. lokakuuta 2003 Miazzina, Italia) oli italialainen ratamoottoripyöräilijä ja Formula 1 -kuljettaja. Pagani oli kaikkien aikojen ensimmäinen 125-kuutioisten maailmanmestari.
TT-ura

Paganin TT-ura oli erittäin pitkä. Sitä kesti vuodesta 1928 aina vuoteen 1955 asti eli kaikkiaan 27 vuotta. Pagani ehti voittaa historian ensimmäisellä TT:n MM-sarjan kaudella 125-kuutioisten maailmanmestaruuden ja hopeaa 500-kuutioisissa. 500-kuutioisissa hän taisteli mestaruudesta brittiläisen Leslie Grahamin kanssa, häviten täpärästi kahdella pisteellä (30–28). 125-kuutioisissa hän taas voitti kaksi kilpailua kauden kolmesta ja vei mestaruuden. Viimeisinä TT-vuosinaan hän ei saavuttanut enää ns. suurvuosien aikojaan ja lopetti kauden 1955 jälkeen.
Formula 1 -ura

Pagani osallistui uransa aikana vain yhteen F1-kilpailuun, Sveitsin GP:seen 1950, jossa hän ajoi seitsemäntenä maaliin. Pagani ei onnistunut keräämään F1-uransa aikana yhtään pistettä. Formula 1 -sarjan ulkopuolisista kilpailuista hän voitti Paun Grand Prix'n kahdesti.
Tilastot ja saavutukset F1-sarjassa

(avain)
| Vuosi | Talli | Malli | Moottori | 1 | 2 | 3 | 4 | 5 | 6 | 7 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |

| 1950 | Scuderia Achille Varzi | Maserati 4CLT/48 | Maserati Straight-4 | GBR | MON | 500 | SUI 7 | BEL | FRA | ITA | NC | 0 |
TT-uran saavutukset

22 TT:n MM-sarjan osakilpailua
4 voittoa (2 500cc:ssä, 2 125cc:ssä)
11 palkintosijoitusta
125-kuutioisten maailmanmestaruus 1949
Nickelodeon Animation Studios

| Nickelodeon Animation Studios |
| --- | --- |

Yritysmuoto:  tytäryhtiö
Perustettu:  1990
Perustaja:  Vanessa Coffey Mary Harrington
Kotipaikka:  Burbank, Kalifornia
Toimiala:  Televisio
Tuotteet:  Televisio-ohjelmat
Emoyhtiö:  ViacomCBS
Tytäryhtiöt:  Nickelodeon Digital Nickelodeon Digital Advertising
Omistaja:  Nickelodeon
Kotisivu:  www.nickanimation.com
Infobox OKVirheellinen NIMI-arvo: 
Nickelodeon Animation Studios on yhdysvaltalainen animaatiostudio, joka perustettiin vuonna 1990 nimellä Games Animation. Yhtiö tunnetaan erityisesti tuottamistaan sarjoista emoyhtiölle Nickelodeon ja Nicktoons Network. Yhtiön menestyneimpiä ja tunnetuimpia piirrettyjä ovat muun muassa Ipanat, Paavo Pesusieni, Fairly Odd Parents ja Avatar.
Piirretyt > 1990-luku

Doug (1991–1994, tuotti sarjan yhdessä Jumbo Picturesin kanssa)
Ipanat (1991–1994, 1997–2004, tuotti sarjan yhdessä Klasky Csupon kanssa)
Ren ja Stimpy (1993–1995)
Rocko's Modern Life (1993–1996, tuotti sarjan yhdessä Joe Murray Productionsin kanssa)
Aaaah! Real Monsters (1994–1997, tuotti sarjan yhdessä Klasky Csupon kanssa)
KaBlam! (1996–2000)
Hey Arnold! (1996–2004, tuotti sarjan yhdessä Snee-Oosh, Inc.:n kanssa)
Angry Beavers (1997–2001, tuotti sarjan yhdessä Gunther-Wahl Productions Inc.:n kanssa)
Oh Yeah! Cartoons (1998–2001, tuotti sarjan yhdessä Frederator Studiosin kanssa)
Villit Marjaset (1998–2004, tuotti sarjan yhdessä Klasky Csupon kanssa)
CatDog (1998–2001, tuotti sarjan yhdessä Peter Hannan Productionsin kanssa)
Rakettijengi (1999–2004, tuotti sarjan yhdessä Klasky Csupon kanssa)
Paavo Pesusieni (1999–jatkuu edelleen, tuotti sarjan yhdessä United Plankton Picturesin kanssa)
Piirretyt > 2000-vuosikymmen

Pelswick (2000–2002, tuotti sarjan yhdessä Nelvanan ja Suzhou Hong Ying Animationin kanssa)
As Told by Ginger (2000–2004, tuotti sarjan yhdessä Klasky Csupon kanssa)
Fairly Odd Parents (2001–2006, 2008–2017, tuotti sarjan yhdessä Billionfold Studiosin ja Frederator Studiosin kanssa)
Invader Zim (2001–2003, tuotti sarjan yhdessä Nova Star Productionsin kanssa)
ChalkZone (2002–2008, tuotti sarjan yhdessä Frederator Studiosin kanssa)
Roni Neutroni (2002–2006, tuotti sarjan yhdessä O Entertainmentin ja DNA Productionsin kanssa)
All Grown Up (2003–2008, tuotti sarjan yhdessä Klasky Csupon kanssa)
My Life as a Teenage Robot (2003–2007, tuotti sarjan yhdessä Klasky Csupon kanssa)
Danny Phantom (2004–2007, tuotti sarjan yhdessä Billionfold Studiosin kanssa)
Avatar (2005–2008)
Catscratch (2005–2007)
The X's (2005–2006)
Mr. Meaty (2006–2007, tuotti sarjan yhdessä 3Js Productionsin ja CBC Televisionin kanssa)
El Tigre: The Adventures of Manny Rivera (2007–2008, tuotti sarjan yhdessä Mexopolisin kanssa)
Wayside (2007–jatkuu edelleen, tuotti sarjan yhdessä Nelvanan ja Teletoonin kanssa)
Tak ja Juju-voima (2007–jatkuu edelleen)
Back at the Barnyard (2007–jatkuu edelleen, tuotti sarjan yhdessä O Entertainmentin kanssa)
The Mighty B! (2008–jatkuu edelleen, tuotti sarjan yhdessä Paper Kite Productionsin ja Polka Dot Picturesin kanssa)
Madagascarin pingviinit (2008–jatkuu edelleen, tuotti sarjan yhdessä DreamWorks Animation SKG:n kanssa)
Fanboy and Chum Chum (2009–jatkuu edelleen, tuotti sarjan yhdessä Frederator Studiosin kanssa)
Piirretyt > 2010-luku

Winx Club (kausi 5-7, 2011–jatkuu edelleen, tuotti sarjan yhdessä Rainbow S.r.l.:n kanssa)
Kung Fu Panda: Legends of Awesomeness (2011–jatkuu edelleen, tuotti sarjan yhdessä DreamWorks Animation SKG:n kanssa)
The Legend of Korra (2012–2014)
Teini-ikäiset mutanttininjakilpikonnat (2012–2017)
Teini-ikäisten mutanttininjakilpikonnien nousu (2018–jatkuu edelleen)
Aiheesta muualla

Nickelodeon Animation Studios Internet Movie Databasessa (englanniksi)
Niuafo'ou

Niuafo'ou
Satelliittikuva saaresta
| --- | --- |
Sijainti:  Niua Tonga
Saariryhmä:  Niua
Korkein kohta:  260 m
Pinta-ala:  52 km²
| --- | --- |
Asukasluku:  735
Suurin kaupunki:  'Esia
Kieli:  niuafo'ou
muokkaa - muokkaa wikitekstiä - muokkaa Wikidataa
Niuafo'ou on saari Tongan saaristovaltiossa, Tyynellä valtamerellä. Se sijaitsee noin 640 kilometriä pääsaari Tongatapusta pohjoiseen. Saaren asukasluku on noin 735. Niuafo'oun saarella puhutaan pääasiassa niuafo'oun kieltä.
Saari on tuliperäinen ja Niuafo'oun 260 metriä korkea tulivuori purkautui viimeksi vuonna 1985.
Luettelo kylistä

Alele'uta
Angahā
'Esia
Fata'ulua
Futu
Kolofo'ou
Mata'aho
Mu'a
Petani
Sapa'ata
Tongamama'o
Aiheesta muualla

Kuvia tai muita tiedostoja aiheesta Niuafo'ou Wikimedia Commonsissa
Nicolai Bryhnisveen

| Nicolai Bryhnisveen> Henkilötiedot |
| --- | --- |
Syntynyt: 31. lokakuuta 1991 (ikä 32) Oslo, Norja
Kansalaisuus:   Norja
Jääkiekkoilija
Lempinimi:  Niko
Pelipaikka:  puolustaja
Maila:  vasen
Pituus:  180 cm
Paino:  85 kg
Pelinumero:  33
Pelaajaura
Pääsarjaura:  2009–
Aik. seurat:  Vålerenga IF (Norja) Lørenskog IK (Norja) Lillehammer IK (Norja) Asplöven HC (Allsv.) Timrå IK (Allsv.) Kärpät (SML) Tingsryds AIF (Allsv.) HC Dukla Jihlava (ČEL) Coventry Blaze (EIHL) SønderjyskE (Tanska) Stavanger Oilers (Norja)
Nicolai Bryhnisveen (s. 31. lokakuuta 1991 Oslo, Norja) on norjalainen uransa lopettanut jääkiekkopuolustaja.
Ura > Seuraura

Bryhnisveen on Vålerenga IF:n kasvatti. Hän pelasi juniorina sittemmin myös Furuset IF:ssä, josta Bryhnisveen palasi taas 16-vuotiaana Vålerengaan kaudeksi 2008–2009. Samalla kaudella hän debytoi miesten peleissä debytoituaan seuran kakkosjoukkueessa Norjan I-divisioonassa. Kaudella 2009–2010 Bryhnisveen debytoi myös Norjan pääsarja GET-ligaenissa, jossa hän pelasi 15 runkosarjaottelua tehden yhden syöttöpisteen. Bryhnisveen vahvisti kauden aikana myös Vålerengan U19-junioreita, joissa hän voitti kauden päätteeksi kultaa.
Kaudeksi 2010–2011 Bryhnisveen siirtyi Lørenskog IK:hon, jossa hän pelasi ensimmäisen kokonaisen GET-ligaen -kautensa tehden 42 runkosarja- ja 11 playoff-ottelussa tehot 3+4=7. Kaudella 2011–2012 Bryhnisveen sijoittui tehoilla 8+16=25 liigan puolustajien pistepörssissä yhdeksänneksi. Hän voitti kauden päätteeksi GET-ligaenin hopeaa. Kesken kauden 2012–2013 Bryhnisveen siirtyi Lørenskogista Lillehammer IK:hon. Kaudella 2013–2014 hän oli joukkueen tehokkain puolustaja tehoilla 8+25=33, joilla Bryhnisveen sijoittui GET-ligaenin puolustajien pistepörssissä viidenneksi.
Bryhnisveen siirtyi kaudeksi 2014–2015 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Asplöven HC:hen. Hän oli joukkueen tehokkain puolustaja tehoilla 5+15=20 ja Bryhnisveen voitti myös Asplövenin sisäisen tehotilaston lukemalla +11. Kaudeksi 2015–2016 hän siirtyi vuoden mittaisella sopimuksella samassa sarjassa pelaavaan Timrå IK:hon. Bryhnisveen oli joukkueen tehokkain puolustaja tehoilla 5+17=22.
Kesällä 2016 Bryhnisveen harjoitteli SM-liigajoukkue Oulun Kärppien kanssa. Kahden viikon jälkeen hän vakuutti seurajohdon ja teki kaudeksi 2016–2017 vuoden mittaisen ja syyskuun 2016 loppuun asti kestävän koeajan sisältävän sopimuksen joukkueen kanssa. Lokakuun vaihteessa Bryhnisveenin koejaksoa jatkettiin kuukaudella. Hän esiintyi syyskauden aikana kaikkiaan yhdeksässä SM-liiga- ja viidessä Mestarien liigan ottelussa ilman tehopisteitä. Bryhnisveenin peliaika jäi Kärpissä melko vähäiseksi ja hänet merkittiin kokoonpanoon mahtuessaan useimmiten seitsemänneksi puolustajaksi. Lokakuun lopulla Bryhnisveenin ilmoitettiin jääneen ilman jatkosopimusta. Runsas viikko myöhemmin hän palasi Allsvenskaniin ja siirtyi loppukauden sopimuksella Tingsryds AIF:n riveihin.
Kaudeksi 2017–2018 Bryhnisveen siirtyi try-outin kautta vuoden mittaisella sopimuksella Tšekin Extraligan nousijajoukkue HC Dukla Jihlavaan. Joukkueen kausi päättyi kuitenkin jo seuraavana keväänä putoamiseen takaisin 1. česká hokejová ligaan. Kaudeksi 2018–2019 hän siirtyi jatkamaan uraansa vuoden mittaisella sopimuksella Ison-Britannian EIHL-liigan englantilaisjoukkue Coventry Blazeen.
Ura > Maajoukkueura

Bryhnisveen edusti Norjaa MM-kilpailuissa vuonna 2014. Vuoden 2016 turnauksen leiritys hänellä keskeytyi Euro Hockey Challengen ottelussa Suomea vastaan tulleeseen loukkaantumiseen. Yhteensä Bryhnisveen on pelannut 44 A-maaottelua tehopistein 3+6=9.
Bryhnisveen pelasi myös alle 20-vuotiaiden MM-kilpailuissa vuosina 2010 ja 2011. Ensimmäinen turnaus eteni I-divisioonassa ja päättyi B-lohkon kultaan. Bryhnisveen pelasi myös alle 18-vuotiaiden MM-kilpailuissa vuonna 2009.
Niuafo'oun kieli

| Niuafo'ou> Tiedot |
| --- | --- |
Alue:   Tonga (Niuafo'ou)
Puhujia:  ~1000 (2002)
Sija:  ei sadan suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet samoalaiset kielet
ISO 639-3:  num
 Ohje 
Puhuttua niuafo'oua
Niuafo'ou on polynesialainen kieli, jota puhutaan Niuafo'oun saarella, Tongassa. Vuonna 2002 kielellä arvioitiin olevan tuhat puhujaa. Niuafo'oun saaren lisäksi kieltä puhutaan myös Tongatapulla ja 'Eaulla, jonne puhujia evakoitiin vuonna 1946 tulivuorenpurkauksen takia. Kaikki saarten asukkaat osaavat myös tongan kieltä. Kielen katsotaan olevan uhanalainen ja sen lähimpiä sukulaiskieliä ovat mm. itäuvea ja niuatoputapu.
Kieltä kirjoitetaan latinalaisin aakkosin.
Fonologia > Konsonantit

|  | Labiaali | Alveolaari | Velaari | Glottaali |
| --- | --- | --- | --- | --- |
| Nasaali | m | n | ŋ |  |
| Klusiili | p | t | k | ʔ |
| Frikatiivi | f | v | s |  | h |
| Lateraali |  | l |  |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Ohion osavaltionyliopisto

| Ohion osavaltionyliopisto> Ohio State University |
| --- | --- |

Perustettu:  1870
Sijainti:  Columbus, Ohio  Yhdysvallat
Osoite:  http://www.osu.edu
Ohion valtionyliopiston päärakennus.
Ohion osavaltionyliopisto (engl. Ohio State University, OSU) on yhdysvaltalainen julkinen yliopisto, joka sijaitsee Columbuksessa, Ohion osavaltiossa. Se on perustettu vuonna 1870, ja sen kampus on Yhdysvaltojen kolmanneksi suurin 56 064 opiskelijallaan.
U.S. News & World Reportin mukaan yliopisto kuuluu maailman 130 parhaan yliopiston joukkoon ja Yhdysvalloissa 60 parhaan yliopiston joukkoon.
Hyökkäys 2016

28. marraskuuta 2016 yliopiston amerikansomalialainen opiskelija Abdul Razak Ali Artan ajoi yliopistolla autolla väkijoukkoon ja alkoi puukottaa ihmisiä. Poliisi ampui hyökkääjän. 11 uhria joutui sairaalaan.
Aiheesta muualla

Kuvia tai muita tiedostoja aiheesta Ohion osavaltionyliopisto Wikimedia Commonsissa
Virallinen verkkosivusto
Naisten suurpujottelu alppihiihdon maailmanmestaruuskilpailuissa 2011

Naisten suurpujottelu alppihiihdon maailmanmestaruuskilpailuissa 2011 järjestettiin 17. helmikuuta Kandahar-rinteessä. Kilpailuun osallistui 116 urheilijaa 48 eri maasta.
Nimetön (Rymättylä)

Nimetön
Näkymä Kirveenrauman sillalta, jossa vasemmalla Nimettömän rantaa ja salmen toisella puolella Airismaan saari ja Uutiskuvanvuori
| --- | --- |
Sijainti:  60°20′19.9″N, 21°57′57″E, Naantali Varsinais-Suomi Suomi
Merialue:  Saaristomeri
Korkein kohta:  45 m
Pinta-ala:  0,56 km² 
muokkaa - muokkaa wikitekstiä - muokkaa Wikidataa
Nimetön on saari entisen Rymättylän kunnan, nykyisen Naantalin kaupungin eteläosassa. Saareen on kiinteä tieyhteys pääsaarelta Otavasta. Nimettömän pinta-ala on 56,3 hehtaaria ja suurin pituus 1,6 kilometriä. Nimetön on vanha laidun- ja niittysaari, joka on jaettu viiden kylän kesken. Metsäisellä ja kallioisella saarella on vain muutama asuintalo ja noin kaksikymmentä loma-asuntoa.
Maantiede

Nimetön on pinnanmuodoiltaan korkealle merenpinnasta kohoava kallioselänne, josta noin puolet on avokalliota. Saaren korkein kohta on 45 metriä merenpinnan yläpuolella ja puolet saaren pinta-alasta on yli 20 metrin korkeudella. Saari on metsäinen, jossa on vain muutama vanha ja hyvin pieni peltolohko.
Saaren ympärillä olevista saarista mainittavimmat ovat pohjoispuolella pääsaari Otava, jossa Laitsalmen pohjoisrannalla Röölän kylä, länsipuolella kapean suntin erottama Pitkäluoto ja Kirveenrauman salmen eteläpuolella suuri Airismaan saari.
Nimettömän itäosan kautta kulkee Rymättylän eteläinen päätie yhdystie 1890 eli Luotojen tie. Tie tulee saarelle pohjoisesta pääsaari Otavasta noin 25-metrisen Sattirauman sillan kautta ja jatkuu etelään Airismaalle 270-metrisen Kirveenrauman sillan kautta. Tieltä erkanee Nimettömän saaren läpi kulkeva tie, jonka kautta kuljetaan Pitkäluodon saareen pienen sillan kautta Nimettömän länsikärjestä. Muuten saarella on vain muutamia lyhyitä ajoteitä, jotka johtavat taloille.
Saarella on vain muutama asuintalo ja noin kaksikymmentä loma-asuntoa. Kaikki rakennukset sijaitsevat saaren rannoilla. Vuoden 1968 peruskartassa saaren tiestö oli sama kuin nykyisinkin ja taloja saarella oli kuusi. Vuoden 1981 peruskartassa talojen määrä oli 15, joista suurin osa mökkejä. Vuoden 1997 peruskartassa talojen määrä on lähes sama kuin nykyisin, sillä tuon ajan jälkeen loma-asuntoja on rakennettu vain kaksi.
Nimettömän eteläpuolella sijaitsevat suuret Airismaan ja Aaslan saaret olivat vailla tieyhteyttä vuoteen 1958 saakka, jolloin valmistui pääsaarelta tuleva Luotojen tie. Tie rakennettiin kulkemaan Nimettömän itäosan läpi. Pohjoispuolella kapeaan Sattirauman salmeen rakennettiin penger ja pieni silta, joka yhdisti Nimettömän pääsaareen. Eteläpuolella Nimettömän ja Airismaan välille asetettiin lossiyhteys Kirveenrauman salmeen, samoin Airismaan ja Aaslan välille tuli lossiyhteys. Vuonna 1999 valmistui Kirveenrauman silta.
Kulttuurihistoria

Nimettömän saari kuuluu viidelle eri kylälle. Noin puolet saaresta, sen keskiosat, eteläpuoli ja kaakkoiskulma kuuluu Saarlan kylälle, joka sijaitsee Airismaalla Kirveenrauman vastarannalla Nimettömän eteläpuolella. Nimettömän länsiosa ja sen sillan alue Pitkäluodon itäosineen kuuluu Mahilan kylälle, joka sijaitsee myös Airismaalla, mutta hieman kauempana etelässä. Läntinen puoli Nimettömän pohjoisrannasta kuuluu Laitsalmen vastarannalla pääsaarella sijaitsevalle Röölän kylälle. Röölän viereiselle Aatilan kylälle kuului Nimettömän pohjoisrannan itäinen puoli. Pääsaarella vähän matkan päässä koillisessa sijaitsevalle Äijälän kylälle kuuluu pienin osuus Nimettömästä, vain sen koilliskulma.
Puolet Nimettömästä kuuluu Saarlan kylään, josta on ensimmäinen maininta vuodelta 1463. Vaikka suurin osa saaresta kuuluu kylälle, ei kylällä ole saarella taloja, jotka on rakennettu ennen vuotta 1940.
Mahila eli Maihilan kylä mainitaan ensimmäisen kerran vuonna 1540.  Saarella sijaitsi jo 1830-luvulla Nimettömän torppa, jonka ensimmäiset asukkaat olivat räätäleitä. 1920-luvun alussa torppa erotettiin palstatilaksi ja se sai nykyisen nimen Puutarhamäki. Paikan omisti vuodesta 1920 1970-luvun lopulle kuuluisa nuottakuningas ja sääprofeetta Johan Koivuniemi, joka tunnettiin paremmin nimillä Koivuniemen Janne ja Rymättylän Janne. Pitkäluodon sillan kohdalle rakennettiin asuinrakennus yksinäistuvaksi vuonna 1914, joka laajennettiin parituvaksi 1940. Rakennus on edelleen olemassa, samoin osa ulkorakennuksista, jotka ovat torpan ajoilta 1800-luvulta. Tiilirunkoinen navetta on vuodelta 1927. Tilan edustalla sijaitsi hyvin pieni Nimettömän kari, joka yhdistettiin saareen penkereellä. Vuonna 1941 paikalle rakennettiin kalansavustamo ja kalasuolaamo Turun työväen osuuskauppa Tarmolan toimesta. Suolaamo purettiin 1980-luvun alussa, kun paikalle rakennettiin kasvatetun kirjolohen käsittelyrakennus. Osayleiskaavassa suojeltuja paikallisesti merkittäviä rakennuksia tai rakennusryhmiä on Nimettömässä vain yksi, Puutarhamäki.
Jo varhaiskeskiajalla asutettu Röölä eli Röödilän kylä piti Nimetöntä laidunsaarenaan. Keskiajalla asutetulle Aatilan kylälle Nimetön oli myös laidunsaari.
Nimetön oli laidun- ja niittysaari Äijälän kylälle, josta on ensimmäinen kirjallinen maininta vuodelta 1463. Saarelle perustettiin Nokkalan torppa vuonna 1849, jonka nykyinen asuinrakennus on 1920-luvun alusta.
Niklas Nordgren (suomalainen jääkiekkoilija)

| Niklas Nordgren> Henkilötiedot |
| --- | --- |
Syntynyt: 4. toukokuuta 2000 (ikä 24) Helsinki, Suomi
Kansalaisuus:   Suomi
Jääkiekkoilija
Lempinimi:  Nikke, Hautaaja
Pelipaikka:  oikea laitahyökkääjä
Maila:  oikea
Pituus:  175 cm
Paino:  83 kg
Seura
Seura:  Kiekko-Vantaa
Sarja:  Mestis
Pelinumero:  94
Pelaajaura
Pääsarjaura:  2017–
Aik. seurat:  HIFK (SML) Pelicans (SML) Peliitat (Mestis)
NHL-varaus:  74. varaus, 2018 Chicago Blackhawks
Niklas Nordgren (s. 4. toukokuuta 2000 Helsinki) on suomalainen jääkiekkoilija, joka pelaa Mestis-joukkue Kiekko-Vantaassa. Hän toimii joukkueen varakapteenina. Nordgren on pelipaikaltaan oikea laitahyökkääjä. Hän laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Nordgren pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Nordgren voitti koko turnauksen maalipörssin ja jakoi Suomen sisäisen pistepörssin voiton Kaapo Kakon kanssa tehoilla 8+2=10. Hänet valittiin turnauksen tähdistökentälliseen. Valmennus valitsi Nordgrenin Suomen turnauksen yhdeksi kolmesta parhaasta pelaajasta. Hänet valittiin myös Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Nordgren ratkaisi Suomelle maailmanmestaruuden tehtyään joukkueen 3–2-voittomaalin alivoimalla Yhdysvaltoja vastaan. Hänet nimettiin myös alle 20-vuotiaiden MM-leiriryhmään vuoden 2019 turnaukseen, mutta Nordgren putosi kuitenkin lopullisesta kisajoukkueesta, kun hän loukkaantui leirityksen aikana.
Nordgren edusti myös  Suomen alle 16-vuotiaiden maajoukkuetta Norjan Lillehammerissa pelatuissa nuorten olympialaisissa 2016, jolloin hän voitti tehoilla 4+4=8 joukkueensa sisäisen piste- ja maalipörssin sekä jakoi sisäisen syöttöpörssin voiton Jesperi Kotkaniemen kanssa. Nordgren pelasi myös World U-17 Hockey Challengessa vuonna 2016. Yhteensä hän on pelannut kolme nuorten ja 39 poikien maaottelua.
Näennäismarkkinat

Näennäismarkkinat, kvasimarkkinat, pseudomarkkinat tai suunnitellut markkinat tarkoittavat julkisessa hallinnossa muodostunutta hallintotilannetta, jossa luodaan "markkinaolosuhteet" julkisen sektorin sisälle käyttämällä rajoitetusti tai valikoidusti markkinamekanismia ja siirrytään osittaiseen markkinaohjaukseen. Julkisen yksikön (esimerkiksi kunta tai valtio) omistamat tuottajaorganisaatiot kilpailevat samaan julkiseen yksikköön kuuluvan tilaajaorganisaation antamista tilauksista.
Nämä tuottajaorganisaatiot voivat olla joko voittoa tavoittelemattomia tai taloudellista voittoa tavoittelevia yksiköitä. Voitontavoittelu johtaa usein vain tämän sisäisen näennäisvoiton siirtelyyn saman julkisen organisaation eri toimijoiden tai budjettiyksiköiden välillä. Näillä keinotekoisilla markkinoilla voi olla esimerkiksi julkisen sektorin tuottajayksiköitä, joista on muodostettu asemaltaan itsenäisiä, tai ne voivat olla hallinnollisesti samaa tilaajaorganisaatiota. Tavallisimmin näennäismarkkinat toimivat kuitenkin pelkästään julkisen sektorin sisällä esimerkiksi kunnan tai kuntayhtymän "kilpailuttaessa" omia tuotantoyksiöitään. Ajatuksena on hyödyntää kilpailuun liittyviä kannustimia ja tavoitteellisia sopimuksia toiminnan tehostamiseksi.